Vladimir Ashkenazy

Vladimir Ashkenazy (; 6. heinäkuuta 1937 Gorki, Neuvostoliitto) on venäläissyntyinen pianisti ja kapellimestari. Hän on ollut Islannin kansalainen vuodesta 1972.

Ashkenazy opiskeli Moskovan konservatoriossa ja yksityisesti Lev Oborinin johdolla. Hän voitti vuoden 1955 Chopin-pianokilpailun ja tuli jaetulle ykkössijalle vuoden 1962 Tšaikovski-kilpailussa.

Ashkenazy on levyttänyt kaikki Dmitri Šostakovitšin 24 preludia ja fuugaa ja Frédéric Chopinin koko pianotuotannon. 

Kapellimestarina Ashkenazy on erityisen tunnettu Jean Sibeliuksen sinfonioiden johtamisesta. Hän on vieraillut usein Suomessa. Einojuhani Rautavaara on omistanut hänelle 3. pianokonserttonsa Gift of Dreams. Ashkenazy oli toivonut Rautavaaralta sellaista konserttoa, jota voisi itse johtaa pianon äärestä.

Kirjallisuutta 
Parrott, Jasper: Ashkenazy: muistelmia yli rajojen. Suomentanut Seppo Heikinheimo. Alea-Kirja, Helsinki. 1986. ISBN 951-9429-14-X

Lähteet 

Islantilaiset pianistit
Neuvostoliittolaiset pianistit
Venäläiset pianistit
Venäläiset kapellimestarit
Grammy-palkinnon saajat
Vuonna 1937 syntyneet
Elävät henkilöt